Dune: Μέρος Δεύτερο

Το Dune: Μέρος Δεύτερο (πρωτότυπος τίτλος: Dune: Part Two) είναι ταινία επιστημονικής φαντασίας του 2024 σε σκηνοθεσία από τον Ντενί Βιλνέβ, ο οποίος έγραψε το σενάριο μαζί με τον Τζον Σπετς. Είναι συνέχεια του Dune (2021) και προσαρμογή του δεύτερου μέρους του μυθιστορήματος του 1956 Dune από τον Φρανκ Χέρμπερτ. Οι Τιμοτέ Σαλαμέ, Ρεμπέκα Φέργκιουσον, Τζος Μπρόλιν, Στέλαν Σκάρσγκορντ, Ντέιβ Μπατίστα, Στίβεν ΜακΚίνλεϊ Χέντερσον, Zendaya, Σάρλοτ Ράμπλινγκ και Χαβιέρ Μπαρδέμ επαναλαμβάνουν τους ρόλους τους από την πρώτη ταινία, με τους Όστιν Μπάτλερ, Φλόρενς Πιου, Κρίστοφερ Γουόκεν και Λεά Σεϊντού να εμφανίζονται για πρώτη φορά.

Η ανάπτυξη ξεκίνησε αφότου η Legendary Entertainment εξαγόρασε τα κινηματογραφικά και τηλεοπτικά δικαιώματα του Dune το 2016. Ο Βιλνέβ προσλήφθηκε ως ο σκηνοθέτης το 2017, με τον στόχο να χωριστεί το πρώτο βιβλίο σε δύο μέρη λόγω της περιπλοκότητας. Το δεύτερο μέρος όμως θα ήταν επίσημο μόνο αν είναι επιτυχημένο το πρώτο μέρος. Μετά από την κριτική και την εισπρακτική επιτυχία του πρώτου μέρους, η Warner Bros., ο διανομέας της πρώτης ταινίας, και η Legendary ξεκίνησαν να αναπτύσσουν επίσημα το δεύτερο μέρος τον Οκτώβριο του 2021. Οι Πιου, Μπάτλερ, Γουόκεν και Σεϊντού εντάχθηκαν στο καστ το 2022 και η κύρια φωτογραφία έλαβε μέρος από τον Ιούλιο μέχρι τον Δεκέμβριο του 2022 στην Βουδαπέστη, την Ιταλία και το Άμπου Ντάμπι.

Το Dune: Μέρος Δεύτερο έκανε πρεμιέρα στο Λονδίνο τις 15 Φεβρουαρίου του 2024, πριν κυκλοφορήσει στην 1η Μαρτίου από την Warner Bros. Pictures. Η ημερομηνία κυκλοφορίας άλλαξε από την αρχική, η οποία ήταν στις 20 Οκτωβρίου του 2023, λόγω της απεργίας του SAG-AFTRA του 2023. Έλαβε αναγνώριση από τους κριτικούς και έχει εισπράξει $714.4 εκατομμύρια παγκοσμίως έχοντας στοιχήσει $190 εκατομμύρια, κάνοντάς τη την έκτη ταινία με τις μεγαλύτερες εισπράξεις του 2024. Μια συνέχεια βασισμένη στο μυθιστόρημα Ο Μεσσίας του Dune (1969) βρίσκεται σε ανάπτυξη και είναι προγραμματισμένη να κυκλοφορήσει το 2026.

Έλαβε διάφορες διακρίσεις, περιλαμβάνοντας μια θέση στον κατάλογο των 10 καλύτερων ταινιών του 2024 από το Αμερικανικό Ινστιτούτο Κινηματογράφου. Έλαβε πέντε υποψηφιότητες στα Βραβεία Αμερικανικής Ακαδημίας Κινηματογράφου 2024 (περιλαμβάνοντας το Όσκαρ Καλύτερης Ταινίας), κερδίζοντας τα βραβεία Καλύτερου Ήχου και Καλύτερων Οπτικών Εφέ. Κέρδισε επίσης δύο Βραβεία Βρετανικής Ακαδημίας Κινηματογράφου για Καλύτερο Ήχο και Καλύτερα Ειδικά Οπτικά Εφέ και έλαβε δύο υποψηφιότητες στις Χρυσές Σφαίρες του 2024, περιλαμβάνοντας το βραβείο της Καλύτερης Δραματικής Ταινίας.

 Παραπομπές 

 Εξωτερικοί σύνδεσμοι 




Κατηγορία:Ταινίες του 2024
Κατηγορία:Αμερικανικές επικές ταινίες
Κατηγορία:Ταινίες σίκουελ
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες που επηρεάστηκαν από την απεργία Ένωσης Αμερικανών Σεναριογράφων του 2023
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σε σκηνοθεσία Ντενί Βιλνέβ
Κατηγορία:Dune (σειρά)
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες τοποθετημένες στο μέλλον
Κατηγορία:Ταινίες γυρισμένες στην Ουγγαρία
Κατηγορία:Ταινίες γυρισμένες στην Ιταλία
Κατηγορία:Ταινίες γυρισμένες στην Ιορδανία
Κατηγορία:Ταινίες γυρισμένες στη Νορβηγία
Κατηγορία:Ταινίες γυρισμένες στη Βουδαπέστη
Κατηγορία:Ταινίες γυρισμένες στην Ασία
Κατηγορία:Ταινίες γυρισμένες στην Ευρώπη
Κατηγορία:Ταινίες γυρισμένες στα Ηνωμένα Αραβικά Εμιράτα
Κατηγορία:Ταινίες παραγωγής Legendary Pictures
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες της δεκαετίας 2020
Κατηγορία:Ταινίες ScreenX
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες που κέρδισαν το Όσκαρ καλύτερων οπτικών εφέ